Titulus Heroopolitanus
Titulus Heroopolitanus est stela e granite consistens, 1,28 metris alta, iussu Ptolemaei II Heroopoli in urbe anno 264 a.C.n. erecta. Ibi anno 1883 ab Eduardo Naville reperta est; hodie in Museo Aegyptio iuxta Cairo iacet, siglo CGC 22183 recognita; etiam ex editione K. Sethe siglum Urk. II.81-105 attribuitur.

Inscriptio Aegyptia hieroglyphica res ex annis regni VI-XXI (280/279 usque ad 267/266 a.C.n.) refert. Anno VI die 3 Athyr rex ipse Heroopolim visitavit, rursusque anno XII (274/273) die 3 Thoth una cum sorore et uxore Arsinoe. Canalem Orientalem construi iussit. Iter per Mare Erythraeum in regionem Aethiopum fecit urbemque Ptolemaidem Theron condidit; ibi elephantos cepit quos per Canalem Orientalem in Aegyptum advexit. Anno XXI die 1 Pharmuthi vectigalia generosissima deis et templis Aegyptianis dedit diemque festum in urbe Heroopole instituit.

Editiones et versiones 
 A. Bey Kamal, Stèles ptolémaiques et romaines (CGC) (Cairi, 1904) pp. 171-177, tabula LVII 
 Édouard Naville, The Store-City of Pithom and the Route to the Exodus (Londinii, 1885 Textus) pp. 16-19, tabulae viii-x 
 Édouard Naville, "La stèle de Pithom" in Zeitschrift für Ägyptische Sprache und Altertumskunde vol. 40 (1902) pp. 66-75 
 Günther Roeder, ed., Die ägyptische Religion in Texten und Bildern, vol. 1. Die ägyptische Götterwelt (Turici, 1959) pp. 108-128 
 Kurt Sethe, Hieroglyphische Urkunden der griechisch-römischen Zeit. Vol. 1 [Urk. II] (Lipsiae, 1904) pp. 81-105  Textus
 Christophe Thiers, Ptolémée Philadelphe et les prêtres d'Atoum de Tjékou. Nouvelle édition commentée de la "stèle de Pithom" (CGC 22183). Montepessulano, 2007. (Orientalia Monspeliensia, 17)

Notae

Bibliographia 
 Heinrich Brugsch, Adolf Erman, "Die Pithom-Stele" in Zeitschrift für Ägyptische Sprache und Altertumskunde vol. 32 (1894) pp. 74-87
 E. Grzybek, Du calendrier macédonien au calendrier pharaonique: problèmes de chronologie hellénistique (Basileae, 1990) pp. 67-112
 W. Winnicki, "Bericht von einem Feldzug des Ptolemaios Philadelphos in der Pithom-Stele" in JJurP vol. 20 (1990) pp. 157-167

Scripta 264 a.C.n.
Documenta Aegyptia
Inscriptiones
Ptolemaeus II
Monumenta in museis seclusa
Religio Aegyptia